Rhyacophilidae

Fansipangana
 Himalopsyche
 Philocrena
 Rhyacophila

Rhyacophilidae er en gruppe (familie)  av insekter som hører til ordenen vårfluer (Trichoptera).  Larvene lever i ferskvann. De voksne lever ikke langt fra vannet de vokser opp i, men kan fly et godt stykke.   
Det er to arter i Norge og omtrent 700 i verden, av disse regnes nær 500 til den store slekten Rhyacophila.

 Utseende 
Middelsstore, brunlige vårfluer. Forvingene er nokså store og litt tilspissede, med korte hår. Antennene er omtrent så lange som kroppen. Hodet har punktøyne (ocelli). Maksillarpalpene består av fem ledd, de to innerste er korte og tykke, det andre leddet nærmest kuleformet. De tre ytterste leddene er lange og tynne. Beina har lange sporer: tre på frambeina og fire på mellom- og bakbeina.
Larvene er oftest grønne på farge, inndelingen i kroppssegmenter er svært tydelig. Kroppen er bredest på midten. Hodekapselen er lengre enn bred, med kraftige kjever (mandibler).

 Levevis 
Larvene lever i kalde, klare bekker. De lager seg ikke noe hus eller fangstnett, men vandrer fritt omkring på bunnen på leting etter mat.
Larvene er rovdyr som særlig spiser larver av fjærmygg og knott, også andre vårfluelarver.

 Utbredelse 
Rhyacophilidae forekommer i alle verdensdeler. De fleste artene lever på den nordlige halvkulen.

 Systematisk inndeling / norske arter 

 Ekte insekter (Ectognatha)
 Vingede insekter (Pterygota)
 Holometabole insekter (Holometabola, «insekter med fullstendig forvandling»)
 Vårfluer (Trichoptera)
 Gruppen "Spicipalpia" – trolig ikke en naturlig gruppering
 Familien Rhyacophilidae Stephens, 1836
 Slekten Fansipangana Mey, 1996
 Slekten Himalopsyche Banks, 1940
 Slekten Philocrena Lepneva, 1956
 Slekten Rhyacophila Pictet, 1834 – i Norge:
 Rhyacophila fasciata Hagen, 1859 – Østlandet
 Rhyacophila nubila (Zetterstedt, 1840) – vanlig over hele Norge
 Rhyacophila obliterata McLachlan, 1863 - nylig funnet for første gang fra Norge, fra Finnmark

 Kilder 
 Andersen, T. og Hagenlund, L.K. 2012. Caddisflies (Trichoptera) from Finnmark, northern Norway. Norwegian Journal of Entomology 59: 133-154.
 Ottesen, P.S. (red.) 1993 Norske Insektfamilier og deres artsantall. NINA utredning 055, 40 sider.
 Solem, J.O. og Andersen, T. (1996) Trichoptera, Vårfluer. Side 172-180 i: Aagaard, K. og Dolmen, D. (red.): Limnofauna norvegica. Tapir, Trondheim. ISBN 82-519-1214-8

 Eksterne lenker 

 Bildegalleri over larver og voksne, ved Tom Murray
 Norsk Entomologisk forening – for deg som vil lære mer om insekter.
 Tree of life - Vårfluer - engelskspråklig. Med fine bilder.

Kategori:Vårfluer